มีเพศสัมพันธ์หลังประจำเดือนหมดไปแล้ว 5 วัน แล้วถุงยางรั่วค่ะ แต่ได้ทานยาคุมฉุกเฉินไปเรียบร้อยแล้ว จะท้องมั้ยคะ
สวัสดีค่ะ หากประจำเดือนหมดไปแล้ว 5 วัน ก็ไม่น่าใช่ระยะปลอดภัย ดังนั้น การมีเพศสัมพันธ์ แล้วถุงยางอนามัยเกิดการฉีกขาด ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยูาค่ะทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ต้องไม่ลืมทานเม็ดที่ 2 ภายใน 12 ชั่วโมงหลังจากที่ได้ทานเม็ดแรกไปแล้วด้วยค่ะและหลังจากนี้ไปประมาณ 1 สัปดาห์ อาจมีเลือดออกจากช่องคลอดได้จากผลของยาคุมฉุกเฉิน หรืออาจไม่มีก็ได้ ส่วนประจำเดือน ก็อาจมาช้ากว่าปกติได้ค่ะ